Document ID: 32003D0369

Odločba Komisije
z dne 16. maja 2003
o spremembi Odločbe 85/377/EGS o določitvi tipologije Skupnosti za kmetijska gospodarstva
(notificirano pod dokumentarno številko K(2003) 1557)
(2003/369/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje knjigovodskih podatkov o dohodkih in gospodarskem poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 1256/97 [2], in zlasti členov 4(4) in 7(3) Uredbe,
ob upoštevanju naslednjega:
(1) Odločba Komisije 85/377/EGS [3], kakor je bila nazadnje spremenjena z Odločbo 1999/725/ES [4], je osnova za razvrstitev kmetijskih gospodarstev po ekonomski velikosti in tipu kmetovanja tako pri raziskavah strukture kmetij kakor v Mreži knjigovodskih podatkov s kmetijskih gospodarstev (FADN). Rezultati strukturnih raziskav kmetijskih gospodarstev, razvrščeni po evropski enoti velikosti (EEV) in tipu kmetovanja, rabijo kot osnova za izbor in ponderiranje vzorca FADN.
(2) Uredba Komisije (EGS) št. 2237/77 z dne 23. septembra 1977 o obliki poročila s kmetijskega gospodarstva, ki se uporablja za določanje dohodkov kmetijskih gospodarstev [5], kakor je bila nazadnje spremenjena z Uredbo (ES) 1837/2001 [6], določa vrsto računovodskih podatkov, ki se navedejo v poročilu s kmetije.
(3) Uredba Sveta (EGS) št. 571/88 z dne 29. februarja 1988 o organizaciji statističnih raziskav Skupnosti o strukturi kmetijskih gospodarstev [7], kakor je bila nazadnje spremenjena z Uredbo Komisije (ES) št. 143/2002 [8], navaja značilnosti, ki naj se preučijo v seriji raziskav o strukturi kmetijskih gospodarstev.
(4) S tema uredbama sta bili nedavno spremenjeni struktura in vsebina tako poročil s kmetij kakor tudi seznama značilnosti raziskav za leta 2003, 2005 in 2007.
(5) Uredba 85/377/EGS se mora zato temu ustrezno spremeniti
(6) Ukrepi, predvideni s to odločbo, so v skladu z mnenjem Odbora Skupnosti za mrežo knjigovodskih podatkov s kmetijskih gospodarstev -
SPREJELA NASLEDNJO ODLOČBO:
Člen 1
Prilogi I in II k Odločbi 85/377/EGS se spremenita v skladu s Prilogo k tej odločbi.
Člen 2
Ta odločba je naslovljena na države članice.
V Bruslju, 16. maja 2003

Labels: 19
6